《九效 其八 自脩》
宋代·葛立方

岁曶曶其欲颓兮，久栖身于幽仄。虑脩名之不立兮，聊广遂于前画。

搴玉英以自脩兮，结荣茝以佩之。服芰制而荷衣兮，又饰之以江蓠。

望阆风之板桐兮，弱水瀰以见隔。造旬始而觐清都兮，求仙梯而未得。

沐咸池兮，晞发阳阿。凿井耕田兮，姑击壤以歌。

作者简介：葛立方(？～1164), 南宋诗论家、词人。字常之，自号懒真子。丹阳(今属江苏）人，后定居湖州吴兴（今浙江湖州）。